Europolo darbuotojų skaičiaus didinimas siekiant sustiprinti operatyvinę pagalbą (visų pirma, visą parą be poilsio dienų teikiamas paslaugas ir dislokavimo pajėgumus), kaip paskelbta Komisijos komunikate „Didesnis saugumas judžiame pasaulyje“ .

Atnaujinti numatomi žemės ūkio išlaidų poreikiai, asignuotosios įplaukos ir asignavimai. TR Nr. 1/2017 atsižvelgiama ne tik į kintančius rinkos veiksnius, bet ir į sprendimų, kurie priimti žemės ūkio sektoriuje po to, kai 2016 m. birželio mėn. buvo pateiktas 2017 m. BP, poveikį, taip pat į kitus pasiūlymus, kurie, kaip numatoma, turės didelį poveikį biudžetiniais metais. Įtraukus liepos mėn. paskelbtas papildomas paramos gyvulininkystės sektoriui priemones ir atsižvelgiant į papildomas Europos žemės ūkio garantijų fondui (EŽŪGF) skirtas asignuotąsias įplaukas, įsipareigojimų asignavimų lygis išlieka nepakitęs, o mokėjimų asignavimai šiek tiek sumažėjo (-1 mln. EUR).

Numatoma 2017 m. asignuotųjų įplaukų suma padidinta nuo 1 880 mln. EUR 2017 m. BP iki 2 407 mln. EUR (+527 mln. EUR), taip visiškai kompensuojant papildomus poreikius. Atnaujintos sąskaitų patvirtinimo sprendimų ir pažeidimų sumų sąmatos, tačiau šie pokyčiai yra nedideli ir nekeičia bendros 2017 m. BP nustatytos sumos (1 430 mln. EUR). Be to, į TR Nr. 1/2017 įtrauktas numatomas asignuotųjų pajamų perkėlimas iš 2016 m. į 2017 m. (977 mln. EUR); iš šios sumos 450 mln. EUR, atitinkančių numatomą EŽŪGF 2016 finansinių metų perteklių, jau buvo įtraukta į 2017 m. BP. Tačiau šiais metais galutinį šio pertekliaus dydį prognozuoti daug sunkiau, nes valstybės narės dėl pirmaisiais metais vėluojamų įgyvendinti naujųjų tiesioginių išmokų schemų dar nedeklaravo didelių 2016 m. rugsėjo ir spalio mėn. išlaidų sumų. Į numatomą perteklių neįtraukti nepanaudoti 2016 m. žemės ūkio krizės rezervo asignavimai (441,6 mln. EUR), kurie nebus naudojami; šie nepanaudoti asignavimai bus perkelti ir skirti ūkininkų, kuriems taikoma finansinė drausmė, 2017 m. kompensacijoms.

Apskritai 2017 m. EŽŪGF poreikiai (atsižvelgus į EŽŪGF nuostatas, susijusias su finansine drausme) šiuo metu yra 45 344,6 mln. EUR, palyginti su 44 817,6 mln. EUR 2017 m. BP (+527,0 mln. EUR). Šį padidėjimą daugiausia lėmė papildomos laikinos paramos priemonės, įtrauktos į biudžeto 05 02 skyrių Žemės ūkio sektoriaus konkurencingumo didinimas intervencijos žemės ūkio rinkose priemonėmis, kurios iš viso sudaro 500 mln. EUR. Be to, esama nedidelių pokyčių, susijusių su įprastomis rinkos priemonėmis ir 05 07 skyriaus Iš Europos žemės ūkio garantijų fondo (EŽŪGF) padengiamų žemės ūkio išlaidų auditas bei 05 08 skyriaus Politikos srities strategija ir koordinavimas išlaidomis. Šie pokyčiai taip pat įtraukti į TR Nr. 1/2017. Palyginti su 2017 m. BP, 05 03 skyriaus Tiesioginės išmokos, skirtos ūkio pajamoms didinti, ūkio pajamų skirtumams mažinti ir aplinkos bei klimato tikslams siekti poreikiai beveik nepasikeitė.

Į TR Nr. 1/2017 siūloma įtraukti 42 937,6 mln. EUR asignavimų sumą žemės ūkio išlaidoms, kurios dengiamos iš EŽŪGF. Ši suma yra mažesnė nei 2017 m. EŽŪGF išlaidoms skiriamas grynasis likutis (grynoji tarpinė viršutinė riba) – 44 145,7 mln. EUR . Nepaisant to, kad EŽŪGF poreikiai padidėjo 527,0 mln. EUR, EŽŪGF asignavimai, palyginti su 2017 m. BP, gali likti nepakitę, nes šis padidinimas visiškai kompensuojamas iš papildomų EŽŪGF priskirtų įplaukų (+ 527,0 mln. EUR).

Kaip numatyta Tarpinstitucinio susitarimo II dalies C punkte, Komisija išnagrinėjo naujausią turimą informaciją apie tausios žvejybos partnerystės susitarimus (TŽPS). Tikimasi, kad susitarimas su Kuko Salomis ir susijęs protokolas įsigalios iki 2016 m. pabaigos, todėl Komisija siūlo 0,735 mln. EUR įsipareigojimų asignavimų ir mokėjimų asignavimų sumą perkelti iš 40 02 41 rezervų straipsnio į 11 03 01 biudžeto straipsnį Trečiųjų šalių vandenyse Sąjungos žvejybos laivais vykdomos žvejybos veiklos valdymo pagrindo nustatymas. Siūlomas pakeitimas nedaro poveikio biudžetui.

– Pažangos skleidimas ir dalyvių skaičiaus didinimas. Dalyvių skaičiaus didinimas yra labai gerai vertinama programa, kadangi ji skatina mokslinių tyrimų ir technologinės plėtros pajėgumus tose šalyse, kuriose MTTP rezultatai yra prasčiausi; pagal šią programą stiprinamos institucijos ir kuriami tinklai, taip pat dalyviai semiasi patirties iš labiau patyrusių partnerių. Tai nėra tipiška MTTP veikla pagal programą „Horizontas 2020“. Visų pirma mokslinių tyrimų institucijų susiejimas kuriant kompetencijos centrus šalyse, kuriose didinamas dalyvių skaičius, turi didelį sverto poveikį, nes dėl to reikia sutelkti daug nacionalinių išteklių, kurie papildyto ES įnašą (taigi didinama sinergija su Europos struktūriniais ir investicijų fondais). Papildomi ištekliai, skirti pagal programą „Horizontas 2020“ vykdomam dalyvių skaičiaus didinimui, padės maksimaliai padidinti svarbių veiksmų, pavyzdžiui, susiejimo, poveikį. Be to, vidutinis šių veiksmų sėkmės rodiklis yra mažesnis už vidutinį programos „Horizontas 2020“ rodiklį, o finansuoti buvo galima tik kas penktą aukštos kokybės projektą.

– Pagal programą „Pirmavimas kuriant didelio poveikio ir pramonės technologijas“ (LEIT- ICT) bus remiamos investicijos į itin našias kompiuterines sistemas, kurios atliekant laikotarpio vidurio peržiūrą buvo nurodytos kaip labai svarbus skaitmeninės srities prioritetas. Kad būtų galima visapusiškai išnaudoti bendrosios skaitmeninės rinkos teikiamas galimybes, bus skiriama lėšų Europos itin našių kompiuterinių sistemų (HPC) ekosistemai kurti – sukurti visą eksalygmens parodomojo pavyzdžio prototipą ir jo taikymui reikalingą aplinką.

(EUR) Biudžeto eilutė Pavadinimas Įsipareigojimų asignavimai Mokėjimų asignavimai 08 02 01 01 Mažai tirtų mokslinių tyrimų stiprinimas pasitelkiant Europos mokslinių tyrimų tarybą 16 665 000 660 000 08 02 04 Pažangos skleidimas ir dalyvių skaičiaus didinimas 16 665 000 5 400 000 09 04 02 01 Pirmavimas informacinių ir ryšių technologijų srityje 16 670 000 830 000 Iš viso 50 000 000 6 890 000

3.2. Įmonių konkurencingumo ir mažųjų bei vidutinių įmonių programa (COSME)

Siekiant didinti konkurencingumą, darbo vietų kūrimą ir augimą, labai svarbi yra parama Europos MVĮ. COSME (Įmonių konkurencingumo ir mažųjų bei vidutinių įmonių programa) finansinėmis priemonėmis remiamos MVĮ, kurioms dėl tariamos didelės jų rizikos arba pakankamo užstato neturėjimo sudėtinga gauti finansavimą iš finansinių tarpininkų. Siekdama pagerinti finansinę MVĮ aplinką, Komisija siūlo 50 mln. EUR padidinti įsipareigojimų asignavimus, kurie bus skirti Paskolų garantijų priemonei ir Augimui skatinti skirtai nuosavo kapitalo priemonei pagal programą. Šios priemonės buvo įgyvendinamos sėkmingai, kaip matyti iš aktyvaus MVĮ dalyvavimo. Atsižvelgiant į ilgą šių projektų įgyvendinimo laikotarpį, kol kas papildomų mokėjimų asignavimų neprašoma.

(EUR) Biudžeto eilutė Pavadinimas Įsipareigojimų asignavimai Mokėjimų asignavimai 02 02 02 Mažųjų ir vidutinių įmonių (MVĮ) galimybių gauti finansavimą nuosavo kapitalo ir skolos forma didinimas 50 000 000 0. Iš viso 50 000 000 0

3.3. Europos infrastruktūros tinklų priemonė (EITP) – Transportas

2014 ir 2015 m. kvietimai teikti paraiškas pagal Europos infrastruktūros tinklų priemonės transporto kryptį („EITP – Transportas“) buvo labai sėkmingi. Atsižvelgdama į didelį paraiškų skaičių ir veiksmingą lėšų panaudojimą, atlikdama laikotarpio vidurio peržiūrą (tikslinimą) Komisija pasiūlė 2017–2020 m. laikotarpiu EITP transporto krypties pradinį asignavimą padidinti 400 mln. EUR. 50 mln. EUR iš šios sumos 2017 m. siūloma skirti siekiant padidinti ES paramą transporto rūšių integracijai bei sujungimui ir remti transporto paslaugų veikimą. Atsižvelgiant į ilgą šių projektų įgyvendinimo laikotarpį, kol kas papildomų mokėjimų asignavimų neprašoma.

(EUR) Biudžeto eilutė Pavadinimas Įsipareigojimų asignavimai Mokėjimų asignavimai 06 02 01 03 Transporto rūšių integracijos bei sujungimo optimizavimas ir sąveikumo padidinimas 50 000 000 0 Iš viso 50 000 000 0

3.4. Švietimo, mokymo ir sporto programa („Erasmus+“)

Atsižvelgdama į didelį programos „Erasmus +“ dalyvių skaičių ankstesniais metais, taip pat į aktyvų dabartinės finansinės programos asignavimų panaudojimą ir į neseniai paskelbtą pranešimą apie kuriamą Europos solidarumo korpusą, Komisija siūlo 2017–2020 m. laikotarpiu šios programos biudžetą padidinti 200 mln. EUR. 50 mln. EUR iš šios sumos jau 2017 m. numatyta skirti veiksmams, kuriais didinamos judumo galimybės švietimo ir mokymo (įskaitant pameistrystę) srityse, veiksmams, kuriuose norinčių dalyvauti yra daugiau nei galimybių dalyvauti (pvz., iniciatyvoms, susijusioms su socialine įtrauktimi ir kova su ekstremizmu), taip pat naujiems veiksmams.

Kalbant apie mokėjimų asignavimus, Komisija padengs visus poreikius, atsiradusius dėl šių papildomų įsipareigojimų, panaudodama į 2017 m. BP jau įrašytas sumas.

(EUR) Biudžeto eilutė Pavadinimas Įsipareigojimų asignavimai Mokėjimų asignavimai 15 02 01 01 Kompetencijos ir bendradarbiavimo Europos švietimo ir mokymo srityje skatinimas ir jų svarba darbo rinkai 23 500 000 0 15 02 01 02 Kompetencijos ir bendradarbiavimo Europos jaunimo reikalų srityje bei jaunimo dalyvavimo Europos demokratiniame gyvenime skatinimas 26 500 000 0 Iš viso 50 000 000 0

3.5. WiFi4EU

Pasiūlymu dėl WiFi4EU Komisija skatina teikti nemokamą vietos belaidį ryšį, kuriuo gyventojai ir lankytojai galėtų naudotis visos Europos viešosiose erdvėse, pavyzdžiui, parkuose, aikštėse, visuomeninės paskirties pastatuose, bibliotekose, sveikatos priežiūros centruose ir muziejuose. Pradinis 2017–2019 m. laikotarpiu siūlomas programos biudžetas yra 120 mln. EUR. Ją įgyvendinant bus remiamas moderniausios įrangos, pvz., vietos belaidžio ryšio antenų, diegimas bendruomenės gyvenimo centruose. Norint pradėti įgyvendinti WiFi4EU pasiūlyme numatytus naujus veiksmus, nuo 2017 m. būtina sukurti specialią biudžeto eilutę. Kaip nustatyta prie pasiūlymo pridėtoje finansinėje pažymoje, pirmaisiais naujos veiklos metais veiklos išlaidoms, administracinei Komisijos teikiamai paramai ir naujos veiklos valdymo (kurį vykdys Inovacijų ir tinklų programų vykdomoji įstaiga) išlaidoms padengti reikalinga 20 mln. EUR suma. Tačiau visi atitinkami įsipareigojimų ir mokėjimų asignavimai bus numatyti perskirsčius lėšas iš kitų „EITP – Telekomunikacijų“ programos biudžeto eilučių.





(EUR) Biudžeto eilutė Pavadinimas Įsipareigojimų asignavimai Mokėjimų asignavimai 09 03 04 WiFi4EU – Parama nemokamo vietos belaidžio ryšio diegimui 19 330 000 0 06 01 06 01 Inovacijų ir tinklų programų vykdomoji įstaiga – Įnašas pagal programą „Horizontas 2020“ 580 000 580 000 09 01 04 01 Europos infrastruktūros tinklų priemonės (EIPT) rėmimo išlaidos 90 000 90 000 09 03 02 Aplinkos, palankesnės privačioms investicijoms į telekomunikacijų infrastruktūros projektus, kūrimas – EITP plačiajuostis ryšys -19 422 150 0 09 03 03 Transeuropinių skaitmeninių paslaugų infrastruktūros sąveikumo, darnaus diegimo, naudojimo ir modernizavimo, taip pat koordinavimo Europos lygmeniu rėmimas -577 850 -670 000 Iš viso 0 0

3.6. Bendrosios įsipareigojimų maržos panaudojimas 1a išlaidų kategorijai

Kaip jau minėta, 2017 m., ESIF finansavimui panaudojus 1 265 mln. EUR, pagal bendrąją įsipareigojimų maržą (BĮM) dar lieka nepanaudota 174,1 mln. EUR suma. Todėl siūlomus COSME, „EITP – Transportas“, „Erasmus+“ ir „Horizontas 2020“, programų asignavimų didinimus Komisija siūlo finansuoti iš nepanaudotos BĮM dalies ir iš nepaskirstytos maržos pagal 1a išlaidų kategoriją.

4.Partnerystės modelis pagal Europos migracijos darbotvarkę, Išorės investicijų planas ir saugumas

4.1. Greita naujo partnerystės modelio proceso įgyvendinimo su prioritetiniais partneriais pradžia